Max Bender - Unsplash .td_uid_2_616668953fdd3_rand.td-a-rec-img{text-align:left}.td_uid_2_616668953fdd3_rand.td-a-rec-img img{margin:0 auto 0 0} Il-Kummissjoni għad-Drittijiet tal-Persuni b'Diżabilità qalet li kellha rwol importanti sabiex diversi miżuri li tħabbru fil-baġit ġew aċċettati bħala miżuri. Fir-reazzjoni tagħha għall-baġit il-Kummissjoni qalet li l-miżuri irid ikollhom l-iskop aħħari li jwasslu għal għajxien indipendenti. Il-miżuri li tħabbru t-Tnejn jinkludu vawċers għal Occupational Therapy, tijtib fl-iskema dwar eżenzjonijiet/traħħis relatati ma' vetturi għal persuni b'diżabilità, tneħħija tat-test tal-mezzi tad-dħul fl-assistenza għal diżabilità severa, u żidiet fl-allowances għal tfal b'diżabilità jew familjari li jieħdu ħsieb adulti b'diżabilità. "Irridu nkomplu nippromovu l-idea li persuni b'diżabilità jistgħu jgħixu b'mod indipendenti fil-komunità li jagħżlu huma, jekk inwaqqgħu l-ostakoli soċjali u ekonomiċi u f'każijiet oħrajn jekk jingħataw l-għajnuniet neċessarji." Fl-istqarrija l-Kummisjoni qalet li bħala soċjetà baqalna ħafna x'naħdmu biex kull persuna tkun stmata b'mod ekwu u rispettata bħala persuna sħiħa. Il-Kummissjoni għad-Drittijiet tal-Persuni b'Diżabilità qalet li l-impenn tal-Gvern f'dan ir-rigward għandu jkun rifless fl-implimentazzjoni ta' miżuri li m'humiex speċifikament għas-settur tad-diżabilità, iżda li jkunu disinjati b'mod universali u li jassiguraw l-aċċessibilità għal kulħadd. Semmiet ukoll li l-miżuri indirizzati għall-persuni b'diżabiltà u oħrajn huma msejsa fl-Istrateġija Nazzjonali għal Persuni b'Diżabilità 2021 – 2030. Il-Kummissjoni temmet tgħid li hi kommessa li tkompli tħares l-implimentazzjoni ta' din l-Istrateġija u l-Konvenzjoni tal-Ġnus Magħquda għad-Drittijiet tal-Persuni b'Diżabilità. €100 aktar għal kull tarbija li titwieled Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616668954059f_rand.td-a-rec-img{text-align:left}.td_uid_3_616668954059f_rand.td-a-rec-img img{margin:0 auto 0 0}